Diari Oficial de la Generalitat Valenciana


Sumari del DOGV 1874, del 01-10-1992 (1992/800394)

ORDRE de 7 de setembre de 1992, del Conseller de Cultura, Educació i Ciència, per la qual es denega al centre Santa Bárbara, de Rocafort (València), la seua incorporació al règim de concerts educatius.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/07/(16)/dof/vci/html**

### Dades del document

Número de DOGV
:   1874

Data del DOGV
:   01-10-1992

Secció del DOGV
:   DISPOSICIONS GENERALS

Número del document
:   1992/800394


Data del document
:   07-09-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 7 de setembre de 1992, del Conseller de Cultura, Educació i Ciencia, per la qual es denega al centre Santa Bárbara, de Rocafort (Valencia), la seua incorporació al règim de concerts educatius.  
Vist l?expedient incoat a petició de Col·laboradores de la Enseñanza, SL, titular del centre docent privat Santa Bàrbara, de Rocafort (València), pel qual se sol·licita la seua incorporació al règim de concerts educatius en el nivell d'Educació General Bàsica, en virtut del termini excepcional que fixa l?Ordre de 30 de juny de 1991, del Conseller de Cultura, Educació i Ciència, i a partir d'allò que disposa l?Ordre d'aquesta conselleria de 27 de desembre de 1988 (DOGV de 29 de desembre).  
Vist Informe desfavorable elaborat per la Comissió Territorial de Concerts Educatius, pel Director Territorial de Cultura i Educació, i també pel Director General de Centres i Promoció Educativa, el qual, després de l'audiència prèvia de l?interessat, ha emès la proposta corresponent.  
Vista la Llei orgànica reguladora del dret a l'educació, el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer, l'Ordre de 27 de desembre de 1988 i l'Ordre de 30 de juny de 1991, de la Conselleria de Cultura, Educació i Ciència.  
Atès que la resta de centres docents de la zona finançats amb fons públics són suficients per a donar resposta a les necessitats d'escolarització, tenint en compte el volum de l'alumnat que utilitza el transport escolar i considerant a més que el centre no atén poblacions escolars amb condicions socioeconòmiques desfavorables.  
ORDENE  
Primer  
Denegar la incorporació al règim de concerts educatius al centre docent privat Santa Bàrbara, de Rocafort (València), per al nivell d'Educació General Bàsica sol·licitat.  
Segon  
Queda obert un termini excepcional de quinze dies, comptadors des de l?endemà de la publicació d'aquesta ordre en el Diari Oficial de la Generalitat Valenciana, per tal que el centre puga sol·licitar acollir-se al règim de concerts educatius segons que disposa el capítol I del títol III del Reglament de Normes Bàsiques sobre Concerts Educatius i l'apartat II de l?Ordre de la Conselleria de Cultura, Educació i Ciència de 27 de desembre de 1988. Amb aquesta finalitat, en el cas que el centre opte per sol·licitar la incorporació al règim de concerts, una vegada transcorreguts tres dies des del moment de la recepció de la instància, es constituirà en el Servei Territorial de Cultura i Educació de València, amb caràcter extraordinari, la Comissió Territorial de Concerts Educatius, i aquesta haurà de formular la seua proposta en els dos dies següents. El Director Territorial de Cultura Educació de València elevarà tot això, juntament amb el seu informe, a la Direcció General de Centres i Promoció Educativa, la qual, de la mateixa manera, evacuarà un informe i, amb l'audiència prèvia a l?interessat, formularà la corresponent proposta davant del Conseller de Cultura, Educació i Ciència. L'aprovació o la denegació de la sol·licitud s'efectuarà abans de l?inici de les activitats lectives del curs 92/93.  
DISPOSICIO ADDICIONAL  
D'aquesta ordre se'n prendrà nota en el Registre de Centres Docents de la Comunitat Valenciana.  
València, 7 de setembre de 1992.  
El Conseller de Cultura, Educació i Ciència,   
ANDREU LÓPEZ I BLASCO


Còpia Permalink ELI